**Tilrettelegging for elever med dysleksi**

Dysleksi gjør lesing og skriving vanskelig, og de med dysleksi bruker derfor lengre tid på dette enn andre. Noen er har store vansker, mens andre har ikke like store vansker. Dysleksi har ikke noe med intelligens eller evner å gjøre.

**Når en elev har / eller nylig har fått en dysleksidiagnose er dette noe av det vi har av tilrettelegging:**

**Datahjelpemidler** som for eksempel CD-ord/ IntoWords som kommunen har kjøpt lisens til alle elevene i Kristiansand kommune eller LingDys. På skolens hjemmeside ligger det link til “IntoWords for foresatte”, en film om hvordan programmene fungerer og hva man finner av annen hjelp. IntoWords har også mange skriverammer til hjelp for skriving av ulike tekster.

**Tale til tekst.** Ligger lett tilgjengelig i IntoWords, men også i vanlig Word. Ta opp et dokument, trykk på verktøy, trykk på stemmestyrt skriving, klikk på mikrofon for å snakke. Jo mer du bruker det, jo enklere blir det.

**Forlenget tid** på store prøver og eksamen (også matematikk). Forlenget tid på eksamen søkes det spesielt om.

**Muntlige prøver**, etter skriftlige hvis det er behov for det/ mulighet. .

**Hjelp og veiledning til å finne ulike læringsstrategier** som fungerer avlastende i innlæring av fagstoff. Her kan tankekart, bilder, smånotater, nøkkelord, tegninger, ulike assosiasjonsmodell-tenking ol være mulige hjelpemidler.

**Tilpasse lekser,** skjer etter behov for de elevene som trenger dette.

**Lydbøker** i fagbøker, hvis de finnes hos Statped skolelydbok.

**Lydbøker** i skjønnlitteratur hos Statped skolelydbok.

**Chromebook** kan brukes til å ta bilde av en lærebokside, laste den opp i IntoWords, OCR behandle siden og få den opplest.

**Lesing av bøker:** Da får man øvd seg på **automatisering av ordbilder**, får mengdetrening i lesing. (Lese noe som interesserer eleven)

Lese **sammendrag av fagtekstene** på skolen, samt anvende disse tekstene i lesetreningen, så det oppfattes som mer meningsfullt å trene lesing.

**Headset** skal være tilgjengelig for eleven. (Det kan imidlertid være lurt å ta med sitt eget, hvis man har en type man liker/ er avhengig av)

**Lærere er opptatt av struktur og tydelige beskjeder.**

**Mål:** Få elever til å bli selvdrevne, sånn at de bruker de hjelpemidlene som fungerer best for de selv.